Køpenickiade

Køpenickiade (etter tysk Köpenickiade)Oppslagsordet «køpenickiade» i Det Norske Akademis ordbok er en form for svindel eller lurendreieri, særlig en frekk bløff der en eller flere personer urettmessig gir seg ut for å representere offentlige myndigheter. Betegnelsen viser til en begivenhet i 1906 i Köpenick, i dag en bydel i Berlin, der en arbeidsløs 57-åring i uniform lurte til seg bykassen.

«Kapteinen fra Køpenick»

16. oktober 1906 utgav den arbeidsløse skomakeren og tidligere straffedømte Wilhelm Voigt (1849 – 1922) seg for å være kaptein i den tyske hæren.  Iført ureglementert prøyssisk offisersuniform tok han kommandoen over ti soldater, arresterte borgermesteren i Köpenick, en tidligere tysk by som i dag er del av  Berlins Treptow-Köpenick, og forlangte etter militær ordre å få utlevert 4000 mark fra bykassen.

Voigt ble pågrepet ti dager seinere og dømt til fire års fengsel. I 1908 ble han imidlertid benådet av keiser Vilhelm II. Siden reiste han omkring og fortalte om sin dristige «køpenickiade» som falsk kaptein. Han utga også en bok om denne og andre skøyerstreker, der han latterliggjorde myndighetene og den overdrevne respekten for uniformer.

Den oppsiktsvekkende saken inspirerte dessuten til Carl Zuckmayers populære komedie Der Hauptmann von Köpenick («Kapteinen fra Köpenick») fra 1931,Programheftet for Køpenickiade, den norske oppsetning av Zuckmayers skuespill 1931, bøker og filmatiseringer som gjorde figuren og affæren ytterligere kjent.

Se også
 Wilhelm Voigt

Referanser

 Litteratur 
Landin, Per (2001): Wagners mörka punkt. - Eslöv : B. Östlings bokförlag Symposion. - . Libris 8370680. Sid. 9-30, kapitlet Skomakaren som bytte kläder.
Rosenau, Henning: Der „Hauptmann von Köpenick“ ein Hangtäter? – Studie zu einem Urteil des Königlichen Landgerichts II in Berlin und einem Schauspiel von Carl Zuckmayer, Zeitschrift für Internationale Strafrechtsdogmatik 2010, s. 294–298.  

Kategori:Treptow-Köpenick
Kategori:Svindel